A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A TÁMOGATÁSOK FÜGGETLENÍTÉSE TERÉN ELÉRT EREDMÉNYEKRŐL /* COM/2013/0617 final */





A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A TÁMOGATÁSOK FÜGGETLENÍTÉSE TERÉN ELÉRT EREDMÉNYEKRŐL 1. Bevezetés A 2003. évi reformtól kezdődően a közvetlen kifizetések fokozatosan függetlenedtek a mezőgazdasági termelők termelési döntéseitől, ezáltal pedig javult az uniós mezőgazdaság piacorientáltsága és versenyképessége. Környezetvédelmi és szociális okokból ugyanakkor megmaradtak a termeléstől függő támogatás egyes korlátozott lehetőségei, figyelembe véve a kiigazítási folyamat zökkenőmentességének szükségességét, valamint a mezőgazdaság azon szerepét, hogy az egész Unióban a fenntartható gazdálkodás működésének biztosítása révén közjavakat teremt.[1] Az állapotfelméréssel kapcsolatos javaslatokat kísérő hatásvizsgálat elemezte a 2003. évi reform hatását és három lehetőséget vett figyelembe a versenyképesebb mezőgazdaság megvalósítása érdekében teendő további lépések tekintetében: a) status quo; b) a támogatások teljes függetlenítése; c) célirányos függetlenítés. Az elemzés rámutatott a fokozottabb piacorientáltság felé való irányultság fenntartásának előnyeire, ugyanakkor bizonyos kockázatokat is azonosított egyes területeken, különösen az anyatehenek külterjes tenyésztése és a juhhúságazat tekintetében, amelyek esetében környezetvédelmi okokból indokolt lehet a termeléstől részben függetlenített támogatások fenntartása.[2] A folyamat eredményeképpen született tanácsi rendelet[3] tükrözi ezt a megközelítést. Az állapotfelmérési javaslatokra vonatkozó végleges elnökségi kompromisszumban[4] a következő szerepel: „A Bizottság kijelenti, hogy 2012. december 31-ig jelentést készít az állapotfelmérés végrehajtásának állapotáról, különös tekintettel a támogatások függetlenítése terén elért eredményekre”. Az itt következőkben leírtak célja, hogy teljesítse az idézett kötelezettségvállalást azáltal, hogy tényszerűen bemutatja a függetlenítéssel kapcsolatos legújabb lépéseket és meghatározza a közvetlen kifizetésekhez viszonyított arányukat. 2. 2009. igénylési év: Helyzetjelenés a támogatások függetlenítéséről A 2003-as reform eredményeképpen a 2009. igénylési évben már megvalósult egy, a függetlenítés irányába tett jelentős lépés: összességében a közvetlen kifizetéseknek[5] az EU-27-ben a termeléstől függetlenített kifizetések céljából rendelkezésre álló teljes bruttó (azaz moduláció előtti) összege az összes közvetlen kifizetésnek 86%-át tette ki, egyes tagállamokban megközelítette a 100%-ot, míg néhány másik tagállamban csak 69% volt. A KAP állapotfelmérésének eredményeképpen létrejött tanácsi rendelet (73/2009/EK rendelet) (2) preambulumbekezdése úgy fogalmaz, hogy a [2003-as reform] végrehajtása során szerzett tapasztalatok azt mutatják, hogy a támogatási mechanizmus egyes elemeit ki kell igazítani. Mindenekelőtt ki kell terjeszteni a közvetlen támogatás termeléstől való elválasztását […]. Az alábbiakban felvázoljuk a függetlenítéssel kapcsolatosan később megállapodott lépéseket, valamint a függetlenítési arányban kifejezett hatásukat. 3. A függetlenítéssel kapcsolatos azon lépések, amelyekről már az állapotfelmérést megelőzően döntés született Legelőször is emlékeztetnünk kell arra, hogy az 1782/2003/EK tanácsi rendelet 10c. fejezetében előírt, dohányra vonatkozó támogatás nyújtása – már az állapotfelmérést megelőzően – csak a 2009. igénylési évig volt előirányozva. A 2009. igénylési évben a dohánytermeléshez nyújtott, termeléstől függő támogatás céljából rendelkezésre álló teljes bruttó összeg 321 millió EUR volt. A rákövetkező évtől a termeléstől független és függő kifizetéseket is magában foglaló közvetlen kifizetési keretből a dohányra jutó teljes összeg 50 %-a a dohánytermelő régiókban a vidékfejlesztési programok keretében tett intézkedésekhez nyújtott közösségi támogatásként állt rendelkezésre. A másik rész (termeléstől függetlenedve) beépült az egységes támogatási rendszerbe. 4. Állapotfelmérés: a termeléstől függő programok beemelése az egységes támogatási rendszerbe/egységes területalapú támogatási rendszerbe 4.1. A termeléstől függő támogatás egységes támogatási rendszerbe/egységes területalapú támogatási rendszerbe való beemelésére vonatkozó megegyezés az állapotfelmérést követően Az állapotfelmérés eredményeképpen a 73/2009/EK tanácsi rendelet XI. melléklete felsorolja azokat a termeléstől függő támogatási programokat, amelyeket a tagállamoknak legkésőbb a 2012. igénylési évig integrálniuk kellett az egységes támogatási rendszerbe, illetve az egységes területalapú támogatási rendszerbe: Időzítés || Termeléstől függő támogatási program || Jogalap (a termeléstől függő támogatás esetében) || Érintett tagállam || 2009-ben a tagállam rendelkezésére álló bruttó összeg (millió EUR-ban) 2010 || Különleges minőségű durumbúzára vonatkozó támogatás || 1782/2003/EK rendelet IV. cím 1. fejezet || EL, ES, FR, IT, AT, PT || 127,600 2010 || Szántóföldi növényekre vonatkozó területalapú támogatás, beleértve a durumbúzára vonatkozó kiegészítő támogatást a hagyományos termőterületeken || 1782/2003/EK rendelet IV. cím 10. fejezet || ES, FR || 1 583,561 2010 || Olajfaligetekre vonatkozó támogatás || 1782/2003/EK rendelet IV. cím 10b. fejezet || ES || 103,140 2010 || A komlóra vonatkozó területalapú támogatás || 1782/2003/EK rendelet IV. cím 10d. fejezet || FR, AT, SI (DE[6]) || 0,274 legkésőbb 2012 || Fehérjenövényekre vonatkozó támogatás || 73/2009/EK rendelet IV. cím 1. fejezet 3. szakasz || az EU-15 összes tagállama || 77,796 legkésőbb 2012 || Rizsre vonatkozó terményspecifikus támogatás || 73/2009/EK rendelet IV. cím 1. fejezet 1. szakasz || EL, ES, FR[7], IT, PT || 179,910 legkésőbb 2012 || Héjas gyümölcsűekre vonatkozó területalapú közösségi támogatás || 73/2009/EK rendelet IV. cím 1. fejezet 4. szakasz || BE, DE, EL, ES, FR, IT, LU, NL, AT, PT, SI, UK || 96,622 legkésőbb 2012 || A keményítőgyártásra szánt burgonyát termesztőkre vonatkozó támogatás || 73/2009/EK rendelet IV. cím 1. fejezet 2. szakasz || DK, DE, ES, FR, NL, AT, FI, SE || 116,867 legkésőbb 2012 || Vetőmagra vonatkozó támogatás || 73/2009/EK rendelet IV. cím 1. fejezet 5. szakasz || BE, EL, ES, FR, IT, NL, PT, FI || 30,923 legkésőbb 2012 || Marha- és borjúhúsra vonatkozó támogatás, kivéve az anyatehénre vonatkozó támogatást || 73/2009/EK rendelet 53. cikk || BE, DK, ES, FR, NL, AT, PT, FI, SE, SI || 471,883 2012 || Bogyós gyümölcsök támogatása || 73/2009/EK rendelet IV. cím 1. fejezet 9. szakasz || BG, HU, LV, LT, PL || 12,213 ÖSSZESEN || 2 800,789 Az állapotfelmérés eredményeképpen arról is döntés született, hogy a 2010-es igénylési évtől eltörlik az energianövényekre vonatkozó termeléstől függő támogatást. Az említett támogatásra 2009-ben rendelkezésre álló teljes bruttó összeg 90 millió EUR volt. Végezetül meg kell említeni, hogy a 73/2009/EK tanácsi rendelet XI. melléklete arról is rendelkezett, hogy három piaci intézkedés – a szárított takarmány feldolgozásához nyújtott támogatás[8], a rostlen és a rostkender feldolgozásához nyújtott támogatás[9], valamint a burgonyakeményítőre vonatkozó támogatás[10]– eltörlését követően 2012-től 187 milló EUR-t be kell vonni az egységes támogatási rendszerbe/egységes területalapú támogatási rendszerbe. 4.2. A termeléstől függő támogatás egységes támogatási rendszerbe/egységes területalapú támogatási rendszerbe való szabad választáson alapuló beemelése az állapotfelmérést követően A 73/2009/EK rendelet 51. cikkének (1) bekezdése értelmében az 1782/2003/EK rendelet 64. cikkének (2) bekezdésével összhangban juh- és kecskehús-ágazatra vonatkozó támogatást és/vagy anyatehénre vonatkozó támogatást nyújtó tagállamok a szóban forgó támogatásokat továbbra is nyújthatják. E tagállamok úgy is dönthetnek, hogy a nemzeti felső határuk összetevőjének azt a részét, amelyet e támogatások céljára kell felhasználni, az 1782/2003/EK rendelet 64. cikke (2) bekezdésével összhangban meghatározottaknál alacsonyabb értékben határozzák meg. Ezek alapján az érintett tagállamok a következő döntéseket hozták: Időzítés || Termeléstől függő támogatási program || Jogalap (a termeléstől függő támogatás esetében) || Érintett tagállam || A meghozott döntés || 2009-ben termeléstől függő támogatás céljából a tagállamok rendelkezésére álló bruttó összeg (millió EUR-ban) 2010 || Juh- és kecskehúsra vonatkozó támogatás || 73/2009/EK rendelet 52. cikk || ES || Teljes függetlenítés || 239,294 2010 || Juhhúsra vonatkozó támogatás || 73/2009/EK rendelet 52. cikk || FR || Teljes függetlenítés || 86,027 2010 || Anyatehénre vonatkozó támogatás || 73/2009/EK rendelet 53. cikk || FR || 25 % függetlenítés + 25,19 millió EUR levonás a 68. cikk szerinti különleges támogatás finanszírozására[11] || 208,794 2010 || Juh- és kecskehúsra vonatkozó támogatás || 73/2009/EK rendelet 52. cikk || SI || Teljes függetlenítés || 0,697 2012 || Juh- és kecskehúsra vonatkozó támogatás || 73/2009/EK rendelet 52. cikk || DK || Teljes függetlenítés || 0,855 ÖSSZESEN || 535,667 Ugyanezen cikk szerint azok a tagállamok, amelyek a gyümölcs- és zöldségtámogatások egy részét vagy egészét az 1782/2003/EK tanácsi rendelet 68b. cikke alapján kizárták az egységes támogatási rendszerből, az alábbiakat tehetik: (1) a támogatásokat az 1782/2003/EK tanácsi rendelet szerint lejáratukig[12] továbbra is odaítélik, vagy (2) 2009. augusztus 1-jéig határoznak a szóban forgó támogatásoknak az egységes támogatási rendszerbe történő integrálásáról, vagy (3) 2009. augusztus 1-jéig határoznak a szóban forgó támogatásoknak az 1782/2003/EK rendelet 68b. cikkével összhangban meghatározottnál alacsonyabb értékben történő odaítéléséről. A 73/2009/EK tanácsi rendelet 128. cikkével összhangban hasonló lehetőségeket vehettek igénybe az egységes területalapú támogatási rendszert alkalmazó tagállamok is. A gyümölcs- és zöldségágazati reform keretében elfogadott, függetlenítésre vonatkozó meglévő terv, valamint az állapotfelmérést követően hozott döntések eredményeképpen a termeléstől függő támogatás céljából 2009-ben még rendelkezésre álló következő összegek beemelésre kerültek az egységes támogatási rendszerbe/egységes területalapú támogatási rendszerbe: Időzítés || Termeléstől függő támogatási program || Jogalap (a termeléstől függő támogatás esetében) || Érintett tagállam || Függetlenített támogatás céljából 2009-ben a tagállam rendelkezésére álló bruttó összeg (millió EUR-ban) 2011 || Paradicsomtermelési támogatás || 73/2009/EK rendelet 54. cikk || EL, ES, IT || 130,821 2012 || Paradicsomtermelési támogatás || 73/2009/EK rendelet 54. cikk || FR, PT || 20,684 2010 || Paradicsomtermelési támogatás || 73/2009/EK rendelet 128. cikk || SK || 0,174 2012 || Paradicsomtermelési támogatás || 73/2009/EK rendelet 128. cikk || SK, RO || 1,204 2010 || Más zöldség- és gyümölcs termeléséhez nyújtott támogatás || 73/2009/EK rendelet 54. cikk || EL, ES || 111,653 2011 || Más zöldség- és gyümölcs termeléséhez nyújtott támogatás || 73/2009/EK rendelet 54. cikk || FR, IT || 18,977 2011 || Más zöldség- és gyümölcs termeléséhez nyújtott támogatás || 73/2009/EK rendelet 128. cikk || CY || 1,119 ÖSSZESEN || 284,632 5. A termeléstől függő támogatások megmaradó lehetőségei A fentiekben említetteknek megfelelően azok a tagállamok, amelyek a 2003-as reformot követően úgy döntöttek, hogy juh- és kecskehús-ágazatra vonatkozó támogatást és/vagy anyatehénre vonatkozó támogatást nyújtanak, vagy amelyek a gyümölcs- és zöldségtámogatások egy részét vagy egészét kizárták az egységes támogatási rendszerből, a szóban forgó támogatásokat – azonos vagy alacsonyabb értékben – továbbra is nyújthatták. Ennek eredményeképpen 2012-ben az említett ágazatokban közvetlen kifizetések céljából a következő összegek álltak továbbra is rendelkezésre: Termeléstől függő támogatási program || Jogalap (a termeléstől függő támogatás esetében) || Érintett tagállam || 2012-ben termeléstől függő támogatás céljából a tagállamok rendelkezésére álló bruttó összeg (millió EUR-ban) Juh- és kecskehúsra vonatkozó támogatás || 73/2009/EK rendelet 52. cikk || PT, FI || 29,876 Anyatehénre vonatkozó támogatás || 73/2009/EK rendelet 53. cikk || BE, ES, FR, AT, PT || 1 068,563 Más zöldség- és gyümölcs termeléséhez nyújtott támogatás || 73/2009/EK rendelet 54. cikk || FR, IT || 33,875 Más zöldség- és gyümölcs termeléséhez nyújtott támogatás || 73/2009/EK rendelet 128. cikk || CY || 3,359 ÖSSZESEN || 1 135,673 Az állapotfelmérés egyik fontos eredménye tehát az volt, hogy a tagállamoknak a tanácsi rendelet 68. cikke alapján lehetőségük nyílt arra, hogy a VIII. melléklet szerinti keretük egy részét a mezőgazdasági termelőknek – akár termeléstől függő támogatás formájában – nyújtott különleges támogatásra használják. Az említett támogatás – a tagállam kérésétől függően átmeneti időszakot követően – lépett annak a korábbi lehetőségnek is a helyébe, amelynek értelmében a tagállamok az 1782/2003/EK tanácsi rendelet 69. cikke értelmében visszatarthatták a nemzeti felső határok olyan közvetlen kifizetések által érintett egyes ágazatoknak megfelelő összetevőjének legfeljebb 10 %-át, amelyek az érintett ágazatokban különleges gazdálkodási formákra és különleges minőség előállítására vonatkozó, termeléstől függő támogatásként kerültek kifizetésre. A tagállamok által 2012-ben a VIII. melléklet szerinti keretükből – különösen a 73/2009/EK tanácsi rendelet 68. cikke (1) bekezdése a) pontjának i–iv. alpontja, valamint b. és e. pontja szerinti – különleges támogatáshoz nyújtott termeléstől függő támogatás céljából rendelkezésre bocsátott összeg 1.202,257 millió EUR volt, míg a korábbi 69. cikk szerinti termeléstől függő támogatás céljából 2009-ben elkülönített összeg 473,534 millió EUR volt. 2012-ben az érintett tagállamok (ES, EL, PT[13]) csatlakozási szerződése rendelkezései céljából a gyapotra vonatkozó terményspecifikus támogatásra még 269 millió EUR állt rendelkezésre. Ezenkívül Spanyolországnak (ES) még 24 millió EUR állt rendelkezésére a cukorrépa- és cukornádtermelők számára öt évig (2013 az utolsó az 5 évből) nyújtott támogatás céljából. Összefoglalva: az állapotfelmérés és a korábbi ágazati reformok eredményeképpen a 2012-es igénylési évben a közvetlen kifizetéseknek[14] az EU-27-ben a termeléstől függetlenített kifizetések céljából rendelkezésre álló teljes bruttó (azaz moduláció előtti) összege az összes közvetlen kifizetésnek 94 %-át tette ki, ezen belül az egyes tagállamokban 77 % és 100 % között volt. [1] Lásd: APP Brief No 1: The CAP in perspective: from market intervention to policy innovation (A KAP kilátásai: a piaci beavatkozástól a szakpolitikai innovációig), http://ec.europa.eu/agriculture/publi/app-briefs/01_en.pdf. [2] Lásd: CAP Health Check – Impact assessment Note No 3 on partially coupled support (A KAP állapotfelmérése, 3. sz. hatásvizsgálati feljegyzés a részben függetlenített támogatásokról), http://ec.europa.eu/agriculture/healthcheck/ia_annex/c3_en.pdf. [3] 73/2009/EK tanácsi rendelet (HL L 30., 2009.1.31.) [4] 2008. november 20-i COD 16049/08 és 2009. január 9-i COD 5263/09 ADD 1. [5] Kivéve a POSEI és az égei-tengeri szigeteki programokkal kapcsolatos közvetlen kifizetéseket. [6] A 2009-ig a komlóra vonatkozó termeléstől függő támogatás nyújtására Németország (DE) rendelkezésre álló összeg nem került a termeléstől függetlenítésre, hanem átkerült az ágazat egységes közös piacszervezés keretében történő támogatására Németország (DE) számára szánt specifikus keretbe. [7] A francia guyana-i rizstermelés termeléstől függő támogatására rendelkezésre álló összeg bekerült a POSEI keretében nyújtandó támogatás céljából rendelkezésre álló keretbe. [8] 1234/2007/EK rendelet II. rész I. cím IV. fejezet I. szakasz I. alszakasz [9] 1234/2007/EK rendelet II. rész I. cím IV. fejezet I. szakasz II. alszakasz [10] 1234/2007/EK rendelet 95a. cikk [11] A 73/2009/EK tanácsi rendelet 69. cikke (6) bekezdésének b) pontja értelmében a tagállamok az 53. cikkben említett közvetlen támogatások lineáris csökkentésével megemelhetik a 68. cikk (1) bekezdésének a), b) c) és d) pontjában említett különleges támogatás finanszírozásához szükséges forrásokat. [12] A 2011-es igénylési év az utolsó olyan év, amikor a tagállamok visszatarthatják a nemzeti felső határok paradicsomtermelési támogatásnak megfelelő összetevőjének legfeljebb 50 %-át; a 2012-es igénylési év pedig az utolsó olyan év, amikor a tagállamok visszatarthatják a nemzeti felső határok friss füge-, friss citrusfélék-, csemegeszőlő-, körte-, őszibarack és nektarin-, valamint „d'Ente” szilva-termelési támogatásnak megfelelő összetevőjének legfeljebb 75 %-át. [13] A Bulgária (BG) rendelkezésére álló összeg a SAPS-keret részét képezi. [14] Kivéve a POSEI és az égei-tengeri szigeteki programokkal kapcsolatos közvetlen kifizetéseket.